Diari Oficial de la Generalitat Valenciana


Sumari del DOGV 4546, del 17-07-2003 (2003/8415)

DECRET 129/2003, d'11 de juliol, del Consell de la Generalitat, pel qual es modifica el Catàleg de Forests d'Utilitat Pública de la Província d'Alacant, amb l'exclusió de 38,7513 ha. de la forest denominada la Solana, núm. 52 del dit catàleg i pertanyent a l'Ajuntament de Vall de Gallinera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4546

Data del DOGV
:   17-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8415


Data del document
:   11-07-2003

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * Vall de Gallinera, la
    * muntanya de l'estat

DECRET 129/2003, d'11 de juliol, del Consell de la Generalitat, pel qual es modifica el Catàleg de Forests d'Utilitat Pública de la Província d'Alacant, amb l'exclusió de 38,7513 ha. de la forest denominada la Solana, núm. 52 del dit catàleg i pertanyent a l'Ajuntament de Vall de Gallinera. [2003/X8415]
  
De conformitat amb el que disposa l'article 31.1 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana i l'article 3.1.a) d'esta llei, que estableix que no tindran consideració legal de terrenys forestals els sòls classificats legalment com a urbans o aptes per a urbanitzar, des de l'aprovació definitiva del programa d'actuació urbanística; ja que les Normes Subsidiàries de Planejament Municipal de Vall de Gallinera aprovades per la Comissió d'Urbanisme en la sessió de 31 d'octubre de 1991, classifiquen la parcel·la que s'ha d'excloure del Catàleg de Forests d'Utilitat Pública de la Província d'Alacant com a sòl apte per a urbanitzar; i atés que l'Ajuntament de Vall de Gallinera sol·licita la inclusió en el Catàleg de Forests d'Utilitat Pública de la Província d'Alacant de 152,3267 ha. (1.523.267,04 m².) propietat d'este ajuntament, expedient que actualment està en tramitació, s'ha justificat plenament les circumstàncies que el motiven, per la qual cosa correspon dictar el corresponent decret.
  
Per aquesta raó, a proposta del conseller de Territori i Habitatge i després de la deliberació del Consell de la Generalitat, en la reunió del dia 11 de juliol de 2003,
  
DECRETE
  
Article 1
  
S'exclou de la forest la Solana, número 52 del Catàleg de Forests d'Utilitat Pública de la Província d'Alacant, pertanyent a l'Ajuntament de Vall de Gallinera i situat en el dit terme municipal, la parcel·la següent:
  
- Superfície: 38,5713 ha (385.713 m²).
  
- Localització: paratge la Carroja, polígon 3, part de la parcel·la 1 del cadastre de rústica.
  
- Límits: nord, forest la Solana-UP-52, segons corba a nivell 400 m; est, barranc d'Escalons; sud, barranc de Gallinera i propietat particular, segons corba a nivell 300 m; i oest, barranc del Grau.
  
Article 2
  
Es modifica la inscripció de la forest la Solana, número 52 del Catàleg de Forests d'Utilitat Pública de la Província d'Alacant, pertanyent a l'Ajuntament de Vall de Gallinera i situat en este terme municipal, que quedarà de la forma següent:
  
- Província: Alacant
  
- Partit judicial: Dénia
  
- Terme municipal: Vall de Gallinera
  
- Nom: la Solana
  
- Número: 52
  
- Pertinença: Ajuntament de Vall de Gallinera.
  
- Límits: nord, província de València, propietats particulars, terme municipal de l'Adsubia; est, terme municipal de l'Adsúbia i propietats particulars; sud, riu Gallinera i propietats particulars; i oest, termes municipals de Planes i l'Orxa.
  
- Abans de la descatalogació:
  
- Superfície total: 2.860,80 ha.
  
- Superfície pública: 2.663,00 ha.
  
- Superfície que s'ha de descatalogar: 38,5713 ha.
  
- Després de la descatalogació:
  
Superfície total: 2.822,2287 ha.
  
Superfície pública: 2.624,4287 ha.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
Contra el present decret, les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'este decret, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 11 de juliol de 2003
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,